Tere tulemast saatesse. Tore taas kohtuda.
Seisan ühel Kanada tuntuimal sillal Vancouveris.
Olen nii rõõmus teatada, et oleme nüüd nähtavad ka Kanadas.
Täna on saates kolme inimese väelised tunnistused lootusest.
Jää meiega.
PÖÖRDEPUNKT
Jesse Hutch on kanada näitleja, kes osales filmis Scary Movie 3.
Ta on täna meiega.
Aitäh, Jesse, et said tulla. - Tänan kutsumast.
Sinul ja Wolverine'il
on üks ühine omadus või rohkemgi kui üks.
Vägev, ehkki ma ei tea, millest sa räägid.
Oled sündinud samas kandis.
Naljakas, aga tõsi jah.
Koomiksi tegelane Wolverine oli tõesti ka Albertast, Kanadast.
Oled edukas näitleja.
Milliseid raskusi oled selles ametis kogenud?
Sellel alal tuleb ette palju raskusi.
Vahel õpid käigupealt, vahel oskad ette näha.
Alati on tõuse ja mõõnu.
Tuleb ette nii üht kui teist.
Vahel läheb raskemalt,
vahel õpid kiiremini, vahel õpid vigadest.
Inimesed ütlevad sageli,
et meie usk Jeesusesse annab meile edumaa.
Mis edumaa on su usk Jeesusesse andnud sulle filmimaailmas?
Kas teised teavad, miks nad rollist ilma on jäänud?
Edumaa.
Arvan, et see on alus, millel saame seista.
See, mis on väljaspool meid.
Usud Jumalasse ja Jeesusesse,
loed Piiblit, õpid sellest ning see tõstab sind kogu aeg üles.
See hoiab sind hoopis teisel viisil kindlana.
Sellel alal on muutused igapäevased.
Võid sattuda tippu ja siis kukkuda põhja.
Sellel võib olla nii emotsionaalne, füüsiline kui rahaline põhjus.
Püüame naisega alati koos töötada.
Arutame rolle ja rahalist külge, kuna filminduses on palju eri tahke.
Mulle meeldivad nii metafoorid kui pirukad.
Nii et siit üks piruka-metafoor.
See ala on nagu pirukas, kus on palju sektoreid.
Kas räägime tervikust või lõikude kaupa?
Võime rääkida poliitilisest või meelelahutuslikust küljest,
jutustatavast loost endast, sest neid külgi on palju
ja kõik need mõjutavad sind kui inimest.
Kui kellelgi on mingisuguseid isiklikke probleeme,
siis selles ametis tõuseb see pinnale.
See on mõnes mõttes huvitav,
et saad endaga tööd teha, kuid sa vajad selles Jumala abi.
Kui sa ei tea, mida esindad, läheb sul raskeks.
Saateks valmistudes mõtlesin,
miks see mees teeb ise oma kaskadööri trikke?
Kas see ei mõjuta su elukindlustusmakseid?
Võib-olla mõjutab.
Vahel mind seepärast ei lastagi neid teha.
Mulle meeldib olla osa oma lugudest ning mida enam, seda parem.
Kas oled kunagi keset oma hüpet mõelnud:
"Jeesus, aita nüüd, sest see võib halvasti lõppeda!"
Tavaliselt pole selleks aega.
Tagantjärele võin küll mõelda: "See oli minust rumal.
Olen elus ja terve ning äkki saan nüüd palkagi juurde."
Armastan trikke.
Olen nagu ahv ja mulle meeldib ronida.
Armastan põnevust ja see kuulub loo juurde.
Kõik muidugi pole põnevikud aga need on ka head.
Mulle meeldivad kõik lood, mis puudutavad südant.
Jumal on mulle kui näitlejale pannud südamele,
et esikohal on inimesed ning neid on alati su ümber.
Vahel kaotatakse inimesed projekti käigus silmist.
Vahel küsin endalt, kuidas saan kristlase ja usklikuna
osaleda projektis, kus on seksi, alastiolekut või muid aspekte,
mis on küsitava väärtusega ning paljude jaoks üle piiri.
Kuidas sa vastad?
Sellest kuuleme ju kogu aeg.
"See propageerib seda ja toda.
Kuidas saab Jesse küll selles kaasa teha?
Mis tal küll arus?"
Jah. Pean kogu aeg Jumala Püha Vaimu,
oma naise ja iseendaga nõu pidama.
See on see kolmekordne lõng, mida nii kergesti katki ei kista.
Esikohal on palveelu, käimine Jumalaga ning tunnetus,
mida Tema sellest rollist arvab ja kas selles on midagi väära?
See võib olla iga rolliga erinev.
Ma ei saa kunagi öelda, et mul on kõik vastused käes.
Pean kogu aeg Jumala nõule toetuma.
Meie aeg hakkab lõppema.
Tahan sinult veel küsida,
milline oleks ideaalne film Jesse Hutchile?
Unistuste film, mille järel võiks kasvõi taevasse minna.
Selline küsimus pole aus.
Siin pole ju kedagi peale meie. - Mulle meeldivad lood,
milles on seiklust ja põnevust, kuid kus on ka südant
ja tundeid ning ka sügavam mõte selle loo taga.
Film, mis tõmbaks inimeste südamest esile terve tunnete skaala.
Tahan, et inimesed tunneksid midagi filmi vaadates.
See ei pea olema alati suur õpetus, sest selleks on oma aeg.
Vahel tahad, et inimesed unustaksid korrakski oma arved.
See teeks neile isegi head.
Tahad, et nad saaksid nutta, naerda,
kasvõi vihastadagi su tegelaskuju peale.
Siin on eri tasandid ja kui mul õnnestub midagi
nende Jumalalt saadud südamest esile tuua,
või aidata sel välja tulla, hakkavad nad ehk küsima,
kes andis neile selle südame, et nad nii tunnevad.
Aitäh, et saatesse tulid. - Aitäh teile.
Järgmiseks lugu noorest naisest, kes oli oma isa pärast
nii murtud ja pettunud, et vihkas kirglikult kõiki mehi.
Su kogemus saates "Pöördepunk" ei pea lõppema koos saatega.
Järgi meid sotsiaalmeedias.
Tere tulemast tagasi.
Järgmine külaline elas Jamaikal ohjeldamatut elu.
Ta oli pärit katkisest kodust
ja ta süda oli kogu meessoo vastu kibestunud.
Ta on täna meiega.
Michelle, tore sinuga kohtuda. - Samad sõnad.
Tulid siia Kanadasse Jamaikalt.
Mis sa siin teed?
Teenin Jumalat, elan täie rinnaga ning teen Tema tahet mu elus.
Lugesin, et su noorpõlv oli üsna dramaatiline. - Jah.
See viis selleni, et otsustasid meessoole koha kätte näidata.
Räägi, mis juhtus.
Kõik algas minu isast.
Ta oli väga hea isa, tegi mu heaks palju
ning oli me kõigi jaoks olemas, kuid ta oli naistemees.
Hiljem sain kristlasena aru, et paljud mu valikud tulid sellest,
et isa abielurikkumised lõhkusid me kodu.
Mu ema oli esimene tema kolmest abikaasast.
Tema truudusetus lõhkus me perekonna.
Tahtsin alati meestele kätte maksta,
sest meie pere ajaloos olid mehed alati nii käitunud.
Mu onud, vanavanemad jt.
Samal ajal tahtsin neile ka tõestada, et mina leian
selle õige mehe ja näitan neile, milline õige abielu peab olema.
Kas oled nüüd õnnelikus abielus? - Jah.
Kas vaatad veel meestele nii või on su süda rahus?
Mu süda on rahus selles asjas.
Muidugi olen siiski ettevaatlik,
sest meestele kätte makstes haavasin tegelikult iseennast.
Minust sai seda "õiget" otsides väga vabameelne naine.
Kui mõni mees minuga lähedaseks sai...
Minu mees on neljas, kes tegi mulle abieluettepaneku.
Tean, et kosimiseni ei ole kerge jõuda.
Püüdsin neid alati saada nii kaugele
kuid siis pakkus mulle lõbu see suhe lõpetada.
Samas olin väga pettunud,
sest kuidas üldse leian kellegi, kui mängin nendega nii?
Rääkisid, et üks sellise käitumise tagajärg olid abordid.
Jah. - Millal andsid endale need abordid andeks?
Kuidas sa selle kõigega endas toime tulid?
Kui olla aus, olin muutunud tuimaks.
Tegin sellega tegemist alles 4 aastat tagasi.
Küsisid minult enne, kuidas sattusin lastetöösse.
Ütlesin: "See oli Isand."
Olen saanud osa vabastusest ja tervenemisest,
sest Isand ütles mulle, et need lapsed tegelikult mõrvati.
Olin selle selja taha jätnud, sest võtsin vastu Kristuse,
teenisin Teda, elasin pühendunult ja töötasin lastega,
kuid lapsed, kelle olin tapnud, tõrjusin meelest.
Arvasin, et mu lasteteenistus heastas selle.
Mul tuli minna ajas tagasi ja anda neile lastele nimed.
Mõne puhul ma ei teadnud, oli see poiss või tüdruk,
kuid andsin neile siiski nimed, palvetasin nende eest
ja andsin nad Jumalale ning otsisin Temalt tervenemist.
Ajuti valdas mind kõikemattev süütunne,
kuni tunnistasin Jumala ees, et ma tõesti mõrvasin need lapsed
ning tegin seda oma enesekesksuses.
Kasutasin neid lapsi nagu mänguasju meeste suhtes.
Kui mees ei vastanud minu standardile, tapsin lapse,
et ta ei jääks mulle seda meest meenutama.
Tegin seda teadlikult.
Tean, et laps tuleb Jumala ajas ja see on ka osa minu Jumala-loost.
Kavaldasin nad mind rasestama, et neid enda küljes hoida.
Kui hiljem avastasin,
et mees ei sobinud mulle ega vastanud ootustele,
seega katkestasin raseduse või kasutasin seda söödana.
Ma ei tunnistanud kunagi, et see oli patt.
Kasutasin seda õigustust, et olin siis patune,
kuid nüüd olin Kristuse vastu võtnud ning andeks palunud.
Jumal tahtis, et annaksin neist endale aru annaksin:
"Need olid tõesti hinged, Michelle, ning sina tapsid nad.
Kõik patud tuleb üles tunnistada."
Nii et ma pidin seda tegema.
Pidin tunnistama inimese ja kogudusevanemana,
ja paluma, et nad palvetaksid koos minuga.
Andsin neile lastele nimed,
matsin nad Jumala ees ja sellest algas minu paranemine.
Sellest ajast peale olen saanud aidata teisi,
kes on teinud aborti või ise põhjustanud nurisünnitusi.
Nüüd oled ise koguduse juhataja, tunned Piiblit ja oled täis Püha Vaimu.
Kui näed noort naist, kes on selline nagu sina enne,
mida sa talle ütleksid?
Olen saanud üle kahest suurimast koormast: süüst ja häbist.
Tean tagajärgi, mida põhjustab enesearmastuse puudumine,
samuti, kes on tõeline Armastus, kes täidab selle tühjustunde,
mida ei saa täita mehed, uimastid, seks ega alkohol.
Ainus, kes saab selle tühjuse täita, on Jeesus Kristus.
Räägin neile avameelselt oma lugu.
Ma ei teinud seda varem, kuna tundsin kohutavat häbi.
Räägin neile oma kogemustest,
mis on tagajärjed ja kuidas see kahjustab su abielu.
Sain abielu esimestel aastatel oma mineviku tõttu palju kannatada.
Abordid, hooramine ja abielurikkumine jms.
Õpetan neile Kristuse armastusest ja kuidas armastada ka ennast,
kuidas näha ennast Kristuses piiblisalmide valgel.
"Vaata peeglisse, räägi neid salme oma ellu ja usu seda,
sest see on viis, kuidas Jeesus sind näeb.
Jagan nendega oma lugu.
Usun, et mida enam rääkida oma võitudest,
vabastusest ja eksimustest, seda tugevamaks muutud.
Rääkimine ise juba tervendab.
See on aidanud nii mind kui teisi.
Michelle, aitäh, et tulid ja jagasid meiega oma lugu.
Järgmiseks lugu mehest,
kelle elu oli täis uimasteid, taga-ajamisi ja arreteerimisi.
Kõlab nagu filmis, kuid sellist elu ta elaski.
Ta räägib sellest pärast pausi.
Oled väga hoolas jälgima, mida sööd.
Kuid millega sa oma meeli toidad?
Mõtle sellele.
Brian Nisbeti elu oli nagu märul.
Röövimised, taga-ajamised jms.
Siis aga kõik muutus.
Ta on täna meiega, et kõigest ise rääkida.
Aitäh, Brian, et tulid. - Hea meel siin olla.
Kui lugeda su lugu, kõlab see nagu filmis.
Millal otsustasid, et tahad elada sellist pingelist elu?
Minu jaoks olid kooliaastad äärmiselt valulised.
Kooliõu võib olla üks õudne paik.
Põhi- ja keskkooli ajal hakkasingi sisemiselt murenema.
Jõin end esimest korda täis 13-aastaselt.
Ema pidas seda hoiatuseks.
Olin alles 13 ja jõin end pulmas täis.
Õemees oli politseinik ja ema palus tal mind kinni võtta.
Tõukasin ta läbi vitraažakende.
13-aastaselt? - Jah.
Ta viskas mind seepeale treppidest alla.
Ema mõtles, et peab mul tõesti silma peal hoidma.
See oli küll ühekordne juhtum, kuid seeme oli külvatud.
Avastasin, et purjusolek
oli suureks leevenduseks valule, mida oma sees kogesin.
14-aastaselt hakkasin käima ühe tüdrukuga.
Muutusin seksuaalselt aktiivseks ning see ei lõppenud hästi.
Jäime vahele ja ta vanemad sundisid meid lahku minema.
Arvasin, et see on armastus ja võtsin noa, et end ära tappa.
Tahtsin teda nii hirmsasti tagasi.
Olin noor ja segaduses.
Täisealisena läksid asjad ju veel hullemaks.
Võime ju naljatada, et see oli põnev aga see polnud.
Relvad ja röövid.
Millal sai sinust nii paha?
Keskkooli algul läksin ühe tuttava juurde.
Sealt see kõik algaski.
Seisime ümber laua, kus olid alkoholipudelid.
Olin kasvult kõige väiksem.
Pidime jooma, kuni pilt eest.
20 minuti pärast olid kõik pikali põrandal, peale minu.
Olin kõige väiksem ja jõime kanget alkoholi.
Meil tuli mõte teha üks vägitükk.
Üks poistest viis mind ülakorrusele ja ütles: "Mul on püss.
See on koerte treenimiseks, paukpadrunitega."
Ta andis selle minu kätte ja ütles:
"Lähme surume kellegi vastu seina, hirmutamise mõttes."
Nad andsid relva minu kätte.
Olime kõik purjus.
Läksin allkorrusele ja surusin parima sõbra vastu seina.
Ta kisendas hirmust.
Laadisin püssi ja viimasel hetkel veel mõtlesin:
"Mis siis, kui need polegi paukpadrunid?"
Sihtisin ainult õige pisut kõrvale,
tulistasin tema suunas ja seina tekkis suur auk.
Suur tükk ta särgist läks samuti.
Oleksin võinud ta selle lasuga pooleks lõigata.
Sealt algas allakäik.
Kahjuks hakkas lugu levima, millise tembu ma olin teinud.
Olin hämmingus, millist tähelepanu see tõmbas.
Olin nüüd see hull, kes tulistab purjus peaga inimesi.
Meil on nüüd alla 2 minuti aega.
Kuidas Jeesus su kätte sai?
Olin muusik ja mängisin rock-bändis.
Sõitsime ringi ja vahel oli isegi mu isa kaasas mängimas.
Uimastid tõmbasid mind muusika juurest eemale
ning viisid põhja, sõna otseses mõttes.
Ühel õhtul kuulasin oma vanade sõprade bändi.
Olin süstinud amfetamiini, tarbinud alkoholi ja tablette.
Sõbrad tulid ütlema, et nad olid mind alati trummariks tahtnud,
kui ma ainult saaksin oma elu korda.
See tundus nii ebareaalne.
"Te tahate mind oma bändi?"
Otsustasin tingimata sõltuvusest vabaks saada.
Otsisin trummid ja panin end tuppa kinni.
Sain rasketest uimastitest vabaks.
Üks narkomaanist sõpru oli saanud päästetud.
Ta elu muutus radikaalselt ning see vapustas mind.
See oli äärmuslik.
Ta oli olnud jäle kuju.
See oli uskumatu, aga nägin tema sees Jeesust.
Kui sain uimasteist vabaks, ei tulnud ma kohe Isanda juurde.
Liitusin bändiga, teenisime roppu raha,
sõitsime bussiga ringi või Cadillacidega.
Mul oli endal autosid.
Olin vapustatud, et kuigi olin vaba ja mul oli palju raha,
oli mu sees endiselt see kohutav tühjus.
Arvasin, et kui saan elu korda, on kõik hästi
aga olin endiselt meeleheitel, sisemiselt rahuldamata.
Ühel õhtul mängisime Playboy klubis Torontos.
Läksin tualettruumi, sulgesin ukse ja ütlesin:
"Jeesus, ma enam ei suuda."
Põlvitasin WC-poti ette ja ütlesin: "Olen väsinud ja täis valu.
Pean teadma, kas Sa oled päriselt olemas.
Annan Sulle kõik. Kõik. Olen sinu päralt."
Mis siis sai?
Tõmbasin vett, tõusin ja mõtlesin, et nüüd peab midagi juhtuma.
Keegi koputas uksele ja ütles, et on meie kord.
Läksin ja mängisin oma trumme.
Mu elu muutus.
Sain nagu uue kõvaketta.
Isand tõmbas vana kõvaketta välja ja pani uue asemele.
Ema pani mu pildi seinale ja kui ma küsisin, miks,
siis ta ütles: "Esimest korda 7 a jooksul näen sind naeratamas."
Mu elu sai äkki täis ja lõpetasin vandumise.
Tasapisi hakkasin lugema Piiblit ning siis aina enam.
Jeesus andis mulle uue elu, mis on lihtsalt fantastiline.
Edasiliikumine pole olnud kerge, kuid see oli võimas uus algus.
Ma sündisin uuesti.
Jeesus on nagu imeline loomulik pilvesolek.
Kui oled 7-8 a alla käinud, siis on Jeesus imeline puudutus.
Ta on kõik mu jaoks ja suhe Temaga kaalub üles kõik.
Ta täidab sind kohe armastusega.
Embasin neid, keda varem poleks.
Olin isekas ja ennasttäis.
Olin ise kõverik aga sõbrad pidid olema vinged.
Sellesse tuli suur muutus.
Hakkasin inimesi armastama
ja väärtustama nii, nagu ainult Jeesus saab sulle anda.
Mu süda muutus.
Aitäh, Brian, et jagasid seda.
Piibel ütleb, et nii nagu isa armastab ja on armuline oma lastele,
nii on ka Isand armuline neile, kes Teda kardavad,
aukartuses, kummardades ning austades.
Õpi tundma oma taevast Isa.
Ta hoolib sinust ja ootab, et jagada sinuga oma armastust.
Tere tulemast tagasi.
Brian Nisbeti lugu on hea meeldetuletus,
et kuigi ta elu võis kõlada põnevalt,
oli tal siiski tühjus südames ja nagu ta ütles, oli ta õnnetu.
Ma ei tea, millega sina üritad seda tühjust täita:
kas seksi, uimastite või mõne muu rahuldusega,
siis kõik, mida otsid, on leitav ainult Jeesuses.
Miks mitte võtta Teda täna vastu?
Seda saab teha lihtsa palvega, millal iganes, kus iganes.
Julgustan sind tegema seda täna, kuni sul on veel võimalus.
Selleks korraks kõik.
Soovin teile head päeva, mida iganes te teete,
kuid kandke kindlasti hoolt, et Jeesus oleks teiega.
Jumal õnnistagu teid.
Nägemiseni.
Tunnistan, SOS, vajan Sind iga päev
Ei saa valetada, valu ei kao
Mu Jumal, aita neid lapsi
Isand, ma vajan su abi
Olen olnud tules nii kaua, et see enam ei põleta
Arvasin, et kustutad selle, kuid see oli vihm tormis
Mõtted mu peas tekitavad stressi kogu päeva
Ei lase mul puhata, sõna "stress" mu rinnal
Ma ei ole nii tugev
Vajan eluliini praegu, 911 ei saa aidata
Selg vastu seina, olen teinud kõik
Palunud kõik palved, käin igal teenistusel nagu peab
Kui purjedeta laev, olen kadunud Su abita kadunud
Vajan Su abi
Isand, vajan Su abi
Ütlesin küll "Jah", aga tõsi on, et vahel ei taha
Asi pole minu tahtes vaid mida Sina tahad
Pere oli ikka esikohal, nüüd kõik kodus valesti
Mu vend kannatab, vajame Su sõna, asjad liiga halvasti
Vajan kohe eluliini, 911 ei saa aidata
Selg vastu seina, olen teinud kõik
Palunud kõik palved, käin igal teenistusel nii nagu peab
Kui purjedeta laev, ilma Su abita kadunud
Isand, seekord olen see mina
Aita!
Nutan kogu päeva
Isand, vajan su abi
Ma lihtsalt ei suuda ilma Sinu abita
Isand, vajan su abi
Kallis Isand, vajan natuke abi
Tunnen end väljajäetuna, ei tee vahet paremal ja vasakul
Ema nutab, isa on suremas, rinnus valud
Mu tütar näeb painajaid, ma võin eksida, kuid olen siin
Üritan vastu pidada, käed valutavad, köied soonivad sisse
Kui elu sõdib su vastu, ei sõdi see õiglaselt
Hoian nüüd kinni, sain lootust, kuid see kahaneb
Toetun nüüd Su sõnale: Sa ei hülga mind ega jäta mind iial
Sinu abita ma ei suuda
Sa ütlesid, et ei jäta mind iial
Aita, Jeesus!
Isand!
Kas keegi vajab Isandat?
Ma ei saa ilma Sinuta, Isand!
Aita!
Isand, vajan abi!
Tõlge: Riina Aasa